**Principa “Nenodarīt būtisku kaitējumu” novērtējums**

**3.1.1.SAM “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru”**

**3.1.1.6.pasākumam “Lielo ostu publiskās infrastruktūras attīstība”**

|  |  |  |  |  |  |
| --- | --- | --- | --- | --- | --- |
| **Novērtējuma 1. daļa** | |  | |  | |
| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no NBK viedokļa* | | **JĀ** | | **NĒ** | **Pamatojums, ja novērtējums ir "NĒ"** |
| **Klimata pārmaiņu mazināšana** | | **X** | |  | Skat. novērtējuma 2.daļu. |
| **Pielāgošanas klimata pārmaiņām** | | **X** | |  | Skat. novērtējuma 2.daļu. |
| **Ūdens un jūras resursu ilgtspējīga izmantošana un aizsardzība** | | **X** | |  | Skat. novērtējuma 2.daļu. |
| **Aprites ekonomika, tostarp atkritumu rašanās novēršana un pārstrāde** | | **X** | |  | Skat. novērtējuma 2.daļu. |
| **Piesārņojuma novēršana un to kontrole gaisā, ūdenī vai zemē** | | **X** | |  | Skat. novērtējuma 2.daļu. |
| **Bioloģiskās daudzveidības un ekosistēmu aizsardzība un atjaunošana** | | **X** | |  | Skat. novērtējuma 2.daļu. |
| **Novērtējuma 2. daļa** | |  | |  |  |
| **Jautājums** | **NĒ** | | **Detalizēts izvērtējums** | | |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? | **X** | | **Ietekme uz SEG emisijām**   * Pasākums 40% atbalsta klimata pārmaiņu mērķi (111 - jūras ostas (TEN-T), izņemot objektus, kas ir paredzēti fosilā kurināmā transportēšanai) un tādējādi tiek uzskatīts par daļēji atbilstīgu NBK attiecībā uz attiecīgo mērķi. * Saskaņā ar Transporta attīstības pamatnostādņu 2021.-2027. gadam (TAP2027) Stratēģiskā ietekmes uz vidi novērtējuma Vides pārskatu pasākuma īstenošanas rezultātā sagaidāms kuģošanas SEG emisiju, kas rodas stāvēšanas laikā ostās, samazinājums. Tomēr pasākuma īstenošana neradīs būtisku SEG emisiju samazināšanu. * Atbilstoši Darbības programmas Latvijai 2021.-2027.gadam Stratēģiskā ietekmes uz vidi novērtējuma Vides pārskatam, atbalsta pasākumiem lielo ostu publiskās infrastruktūras attīstībai, tai skaitā videi draudzīgas ostas infrastruktūras attīstībai, alternatīvo degvielu pieejamībai, būs pozitīva ietekme uz SEG emisiju mazināšanu.   **Papildinoši pasākumi un investīcijas ar SEG emisiju samazinošu efektu**  Investīcijas lielo ostu publiskās infrastruktūras attīstībā plānotas sinerģijā ar citiem pasākumiem, kas atbalsta pāreju uz mazemisiju vai bezemisiju transportlīdzekļu veidiem, un investīcijām, kas stimulē sabiedriskā transporta izmantošanu saskaņā ar TAP2027 noteikto mērķi – integrēta transporta sistēma, kas nodrošina drošu, efektīvu, pieejamu, viedu un ilgtspējīgu mobilitāti, veicina valsts ekonomisko izaugsmi, reģionālo attīstību un nodrošina virzību uz klimatneitrālu ekonomiku.  **Sasaiste ar mobilitātes un ilgtspējīga transporta attīstības mērķiem**   * Investīcijas atbilst “Latvijas Nacionālais attīstības plāns 2021. - 2027.gadam” rīcības virziena “Tehnoloģiskā vide un pakalpojumi” 313.uzdevumam “Starptautiskās savienojamības uzlabošana, īstenojot Rail Baltica projektu, tālāk attīstot starptautisko lidostu “Rīga” un vienlaikus paaugstinot tranzīta pakalpojumu konkurētspēju un jaunu tirgu apguvi, veidojot Rīgu par nozīmīgu un modernu multimodālu transporta mezglu, tai skaitā uzlabojot infrastruktūru, tādējādi palielinot Eiropas vienotā transporta tīkla produktivitāti un sekmējot vides mērķu ievērošanu”. * Tāpat investīcijas atbilst “Transporta attīstības pamatnostādnēs 2021. – 2027.gadam” 3. rīcības virziena “Loģistikas pakalpojumu konkurētspējas paaugstināšana” 3.2. uzdevumam “Pilnveidot Latvijas ostu infrastruktūru”.   “Transporta attīstības pamatnostādnēs 2021. – 2027.gadam” transporta politikas mērķis noteikts saskaņā ar vienu no Eiropas Zaļā kursa elementiem – paātrināt pāreju uz ilgtspējīgu un viedu mobilitāti.  **Sasaiste ar politikas plānošanas dokumentiem**   * Saskaņā ar Latvijas stratēģiju klimatneitralitātes sasniegšanai līdz 2050. gadam visiem transporta veidiem būtu jāveicina mobilitātes sistēmas dekarbonizācija. Mērķis ir līdz 2050.gadam sasniegt nulles emisiju līmeni. Kā viens no iespējamiem risinājumiem oglekļa mazietilpīgas attīstības nodrošināšanai stratēģijā norādīts resursefektīvs un videi draudzīgs transports, kas paredz kā 2050. gadā transporta sektors ir dekarbonizēts, kas galvenokārt ir panākts, pateicoties dažādām iniciatīvām un inovācijām transporta infrastruktūrā un transportlīdzekļu tehnoloģijās, kā arī izmaiņām sabiedrības ikdienas paradumos. Viena no iniciatīvām ir ūdens transportā izmantot alternatīvās degvielas un energoefektīvus risinājumus degvielas patēriņa samazināšanai. Stratēģijā norādīts, ka ostu elektrifikācija samazina ostās stāvošo kuģu emisijas, tādā veidā samazinot ostu negatīvo ietekmi uz apkārtējo vidi un klimatu. Līdz ar to, pasākuma ietvaros paredzētās darbības palīdz sasniegt klimatneitralitātes mērķus. * Latvijas Nacionālo klimata un enerģētikas plāna 2021.–2030.gadam (NEKP) mērķis ir mazināt Latvijas cilvēku, tautsaimniecības, infrastruktūras, apbūves un dabas ievainojamību pret klimata pārmaiņu ietekmēm un veicināt klimata pārmaiņu radīto iespēju izmantošanu. Plāna ietvaros attiecībā uz transporta sektoru ir noteikts ‘Nodrošināt esošās transporta (autoceļu, dzelzceļa, lidostu, ostu) un elektronisko sakaru infrastruktūras pielāgošanu klimata pārmaiņām’. Paredzēto pasākumu īstenošanā ir paredzēts ņemt vērā klimata pārmaiņu radītos potenciālos riskus, kā arī novērst to ietekmi. * Saskaņā ar Gaisa piesārņojuma samazināšanas rīcības plānu 2020.-2030.gadam kā viens no rīcības virzieniem plānā izvirzīto mērķu sasniegšanai ir emisiju samazināšana transporta sektorā, kas cita starpā paredz alternatīvo degvielu infrastruktūras izveidošanu. Līdz ar to, ieguldījumi pasākuma ietvaros tiešā veidā sniedz ieguldījumu plāna mērķu sasniegšanā. | | |
| **Pielāgošanās klimata pārmaiņām.** Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? | **X** | | Lielo ostu publiskās infrastruktūras attīstība neizraisīs negatīvu ietekmi uz pašreizējā klimata un gaidāmā nākotnes klimata radītajām negatīvajām ietekmēm uz pašu pasākumu, cilvēkiem, dabu vai aktīviem (t.sk. infrastruktūru), kā arī neradīs negatīvu ietekmi uz pielāgošanās klimata pārmaiņām mērķu sasniegšanu, jo pasākumu īstenošanā ir paredzēts ņemt vērā klimata pārmaiņu radītos potenciālos riskus, kā arī novērst to ietekmi.  Atsevišķs klimata risku un ievainojamības novērtējums par šo aktivitāti nav veikts. Analīze balstīta uz risku novērtējumiem, kas ir veikti par Latviju kopumā.    **Klimata pārmaiņu izpausmes, kas ietekmē paredzētās aktivitātes jomu**  Latvijā transporta infrastruktūrai plānošanai ir būtiskas vairākas klimata pārmaiņu izpausmes (tai skaitā ekstrēmi)[[1]](#footnote-1):  • gada vidējās gaisa temperatūras paaugstināšanās, karstuma viļņu biežuma un ilguma pieaugums, meteoroloģiskās vasaras pagarināšanās, diennakts maksimālās temperatūras maksimālās vērtības paaugstināšanās;  • sala dienu un dienu skaita bez atkušņa samazināšanās;  • nokrišņu daudzuma palielināšanās un maksimālā vienas diennakts nokrišņu daudzuma palielināšanās, dienu skaita ar ļoti stipriem nokrišņiem palielināšanās, maksimālā piecu diennakšu nokrišņu daudzuma palielināšanās, virs normas strauju sniega nokrišņu palielināšanās;  • vidējā jūras ūdens līmeņa celšanās ilgtermiņā un krasta erozija attīstība, kā arī gruntsūdeņa līmeņa svārstības, ko ietekmē nokrišņu un jūras ūdens līmeņa izmaiņas, un upju noteces režīma izmaiņas.  **Risku novērtējumos konstatētie klimata pārmaiņu radītie riski**  un to iespējamās sekas:   |  |  |  | | --- | --- | --- | | Lielo ostu publiskās infrastruktūras attīstība | **Uzplūdu radīto bojājumu pieaugums ostām** | Bojājumi ostu infrastruktūrai; preču bojājumi; ekonomiskie zaudējumi. | | **Draudi krasta pārvadiem jūras līmeņa celšanās/augstu plūdmaiņu/vētru dēļ** | Bojājumi TEC; kravu un pasažieru pārvadājumu ostās efektivitātes samazināšanās; energoapgādes traucējumi. |   **Potenciāli plānotie pasākumi un to sasaiste ar pielāgošanās klimata pārmaiņām mērķiem**  Jau projektēšanas stadijā tiks ņemti vērā ar klimata pārmaiņām saistītie riski un tiks noteikti arī ar būvniecību, uzturēšanu un ekspluatāciju saistītie riski. Šāda pieeja ļauj pārvaldīt ar klimata pārmaiņām radītos riskus, t.i., izvērtēt pašreizējos un iespējamos nākotnes klimata riskus. Vienlaikus tas ļauj savlaicīgi izvērtēt arī finansiāli izdevīgākās adaptācijas iespējas, piemēram, temperatūras un nokrišņu ietekme uz infrastruktūru, preventīvās darbības, lai novērstu potenciāli radītos vētras bojājumus, putekļu emisijas samazināšana karstos un sausos laika apstākļos.  **Sasaiste ar nacionālajiem pielāgošanās klimata pārmaiņām plānošanas dokumentiem**  Viens no Latvijas pielāgošanās klimata pārmaiņām plānā laika posmam līdz 2030.gadam paredzētajiem rīcības virzieniem ir inženierkomunikāciju sistēmas un infrastruktūras nodrošināšana un pielāgošana klimata ekstrēmiem, kur viens no paredzētajiem pielāgošanās pasākumiem ir: nodrošināt esošās transporta (autoceļu, dzelzceļa, lidostu, ostu) un elektronisko sakaru infrastruktūras pielāgošanu klimata pārmaiņām. | | |
| **Ilgtspējīga ūdens un jūras resursu izmantošana un aizsardzība.** Vai paredzams, ka pasākums kaitēs: (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai (ii) jūras ūdeņu labam vides stāvoklim? | **X** | | Atbilstoši Darbības programmas Latvijai 2021.-2027.gadam Stratēģiskā ietekmes uz vidi novērtējuma Vides pārskatam, atbalsta pasākumiem lielo ostu publiskās infrastruktūras attīstībai, tai skaitā videi draudzīgas ostas infrastruktūras attīstībai, alternatīvo degvielu pieejamībai, būs pozitīva ietekme uz ūdeņu kvalitāti. | | |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**. Vai paredzams, ka pasākums: (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? | **X** | | Atkritumu rašanās būvniecības laikā tiks ierobežota saskaņā ar ES būvniecības un nojaukšanas atkritumu apsaimniekošanas protokolu un tiks veicināta atkārtota materiālu izmantošana un augstas kvalitātes pārstrāde, piemērojot materiālu atlasi, izmantojot labākās pieejamās būvgružiem paredzētās šķirošanas sistēmas. | | |
| **Piesārņojuma novēršana un kontrole.** Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? | **X** | | Nav paredzams, ka pasākums būtiski palielinās piesārņotāju emisijas gaisā, jo lielo ostu publiskās infrastruktūras attīstība ir daļa no visaptverošā plāna transporta jomā un atbilst Gaisa piesārņojuma samazināšanas rīcības plānam 2020.-2030. gadam, kur kā viens no rīcības virzieniem plānā izvirzīto mērķu sasniegšanai ir emisiju samazināšana transporta sektorā, kas cita starpā paredz alternatīvo degvielu infrastruktūras izveidošanu. Līdz ar to, ieguldījumi pasākuma ietvaros tiešā veidā sniedz ieguldījumu plāna mērķu sasniegšanā.  Atbilstoši Darbības programmas Latvijai 2021.-2027.gadam Stratēģiskā ietekmes uz vidi novērtējuma Vides pārskatam, atbalsta pasākumiem lielo ostu publiskās infrastruktūras attīstībai, tai skaitā videi draudzīgas ostas infrastruktūras attīstībai, alternatīvo degvielu pieejamībai, būs pozitīva ietekme uz gaisa kvalitāti. | | |
| **Bioloģiskās daudzveidības un ekosistēmu aizsardzība un atjaunošana.** Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? | **X** | | Pasākuma paredzamā ietekme uz bioloģiskās daudzveidības un ekosistēmu aizsardzību ir nebūtiska un aktivitātes nepieprasa padziļinātu pasākuma novērtējumu no NBK viedokļa. Plānotās investīcijas neparedz tiešu ietekmi uz ES nozīmes sugām un biotopiem un to aizsardzības stāvokli. | | |

1. Latvijas pielāgošanās klimata pārmaiņām plāns laika posmam līdz 2030.gadam. Pieejams: <https://likumi.lv/ta/id/308330-par-latvijas-pielagosanas-klimata-parmainam-planu-laika-posmam-lidz-2030-gadam> [↑](#footnote-ref-1)