**Principa “Nenodarīt būtisku kaitējumu” novērtējums**

**5.1.1. SAM “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās”**

**5.1.1.5.pasākumam “Unikāla Eiropas mēroga kultūras mantojuma atjaunošana, lai veicinātu to pieejamību, attīstot kultūras pakalpojumus”**

**5.1.1.6.pasākumam “Kultūras mantojuma saglabāšana un jaunu pakalpojumu attīstība”**

**5.1.1.7.pasākumam “Reģionālās kultūras infrastruktūras attīstība kultūras pakalpojumu pieejamības uzlabošana”**

**Novērtējuma 1.daļa**

| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no principa “Nenodarīt būtisku kaitējumu” (NBK) viedokļa* | **JĀ** | **NĒ** | **Pamatojums, ja novērtējums ir “NĒ”** |
| --- | --- | --- | --- |
| **Klimata pārmaiņu mazināšana** |  | **X** | Plānotās investīcijas neparedz būtisku SEG emisiju pieaugumu:   * 5.1.1.5. un 5.1.1.6. pasākuma īstenošanas rezultātā tiek paredzēta iespēja, ka atsevišķi projekti varētu sasniegt nelielu enerģijas ietaupījumu, ņemot vērā, ka investīcijas paredzētas kultūrvēsturisko ēku atjaunošanai un restaurācijai, kas ietver specifiskas prasības, lai nodrošinātu autentiskuma un oriģinālās substances saglabāšanu. Kultūrvēsturisko ēku energoefektivitātes uzlabošanas pasākumu īstenošanai nepieciešama saudzīga, profesionāla un pēctecīga pieeja, tikai ļoti retos gadījumos pieļaujot kultūrvēsturiski un arhitektoniski vērtīgu ēku fasāžu siltināšanu. * Lai efektīvāk samazinātu enerģijas zudumus vēsturiskajās ēkās, vienlaicīgi uzlabojot ēkās stāvokli, iespējamas šādas veicinošās darbības: atbilstoša ventilācijas sistēmu izbūve, atbilstošs stiklojums, pagraba pārseguma siltināšana, bēniņu siltināšana, jumta konstrukcijas uzlabojumi. * 5.1.1.7. pasākuma ietvaros paredzēti arī projekti ar augstāku enerģijas ietaupījumu un iespējama pozitīva ietekme. Pasākuma ietvaros tiks veikta kultūras infrastruktūras būvniecība, atjaunošana, restaurācija un daļā no tām izmantojot arī pasīvo ēku būvniecības pamatprincipus, tādējādi samazinot ikgadējo primārās enerģijas patēriņu un sniedzot enerģijas ietaupījumu un SEG emisiju samazinājumu. * Lai veicinātu Direktīvā 2010/31/ES par ēku energoefektivitāti noteikto, Latvijā ir pastiprinātas prasības ēku energoefektivitātes minimālajam pieļaujamajam līmenim, energoefektivitātes novērtējumam apkurei, atjaunošanām un pārbūvēm no 2021. gada, t.sk. no 2021.gada visām jaunām ēkām jāatbilst gandrīz nulles enerģijas ēku prasībām. |
| **Pielāgošanas klimata pārmaiņām** |  | **X** | Pasākumiem paredzamā ietekme ir nebūtiska:   * Ņemot vērā, ka šo pasākumu ietvaros tiks veikta būvniecība, atjaunošana un restaurācija un vairāki no prognozētajiem klimata pārmaiņu radītajiem riskiem būvniecībā ir saistīti ar nokrišņu intensitātes palielinājumu, tad projektu īstenošanā iespēju robežās tiks veikti darbi, kas būs saskaņā ar prognozēto nokrišņu intensitātes palielinājumu, paredzot atbilstošus lietus notekūdens sistēmu risinājumus intensīvu nokrišņu gadījumiem. * Tā kā viens no prognozētajiem klimata pārmaiņu izraisītajiem riskiem būvniecībā Latvijā ir iekštelpu pārkaršana, projektu īstenošanā iespēju robežās tiks paredzēti atbilstoši telpu dzesēšanas un ventilācijas risinājumi, lai nodrošinātu komforta temperatūru arī karstuma viļņu laikā. |
| **Ūdens un jūras resursu ilgtspējīga izmantošana un aizsardzība** |  | **X** | Pasākuma atbalstītajai darbībai ir nebūtiska paredzamā ietekme uz šo vides mērķi, ņemot vērā gan tiešās, gan primārās netiešās sekas visā aprites ciklā. |
| **Aprites ekonomika, tostarp atkritumu rašanās novēršana un pārstrāde** |  | **X** | Pasākuma paredzamā ietekme ir nebūtiska:   * plānots, ka iepirkuma, kas tiks izsludināts būvdarbu veikšanai, pretendenti tiks aicināti nodrošināt Direktīvas 2008/98/EK par atkritumiem un par dažu direktīvu atcelšanu, 11.panta 2.punkta prasību, ka vismaz 70 % (pēc masas) no nebīstamiem būvgružiem un ēku nojaukšanas atkritumiem, kas būvlaukumā radušies būvniecības laikā (izņemot dabiskos materiālus, kuri definēti ar Komisijas Lēmumu 2000/532/EK izveidotā Eiropas atkritumu saraksta 17 05 04. kategorijā), tiks sagatavoti atkalizmantošanai, pārstrādei un citu materiālu reģenerācijai (tostarp aizbēršanas darbībām, kurās atkritumus izmanto citu materiālu aizstāšanai) saskaņā ar atkritumu apsaimniekošanas hierarhiju un ES būvgružu un ēku nojaukšanas atkritumu apsaimniekošanas protokolu; * kultūras pieminekļu restaurācijā tiks saglabāti atgūstamie materiāli un veicināta to atkārtota izmantošana; * kultūras mantojuma atjaunošanas gaitā tiks lietoti vietējie, oriģinālam atbilstoši materiāli, individuālas, pieminekļa saglabāšanai piemērotas roku darba metodes un tehnoloģijas. Tiks ievēroti autentiskuma saglabāšanas principi, un pēc iespējas vairāk tiks saglabāta pieminekļa oriģinālā substance. Kultūras pieminekļa patina, dabiskais nodilums, vēsturiskie uzslāņojumi ir svarīga saglabājamā vērtība; * valsts līmenī ir palielināta (un turpinās augt) dabas resursu nodokļa likme arī par sadzīves, būvniecības un rūpniecisko atkritumu apglabāšanu, kas dod papildu stimulu aprites ekonomikas prasību ieviešanai; * papildus projekta iesniedzējiem var paredzēt nosacījumu ievērot Zaļā iepirkuma principu, veicot iepirkuma procedūru būvniecības darbiem; Pasākumu ietvaros zaļā publiskā iepirkuma prasības tiks iekļautas projektu iesniegumu kvalitātes vērtēšanas kritērijos ar iespēju saņemt papildu punktus. * nosakot priekšnosacījumus piemērot zaļo publisko iepirkumu renovācijas materiālu izvēlē, tiks nodrošināta aprites ekonomikas principu veicināšana. |
| **Piesārņojuma novēršana un to kontrole gaisā, ūdenī vai zemē** |  | **X** | Pasākuma atbalstītajai darbībai ir nebūtiska paredzamā ietekme uz šo vides mērķi, ņemot vērā gan tiešās, gan primārās netiešās sekas visā aprites ciklā. |
| **Bioloģiskās daudzveidības un ekosistēmu aizsardzība un atjaunošana** |  | **X** | Pasākuma atbalstītajai darbībai ir nebūtiska paredzamā ietekme uz šo vides mērķi, ņemot vērā gan tiešās, gan primārās netiešās sekas visā aprites ciklā. |

**Novērtējuma 2.daļa**

| **Jautājums** | **NĒ[[1]](#footnote-1)** | **Detalizēts izvērtējums (ja novērtējuma 1.daļā novērtējums ir “JĀ”)** |
| --- | --- | --- |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? |  | Skat. novērtējuma 1.daļu. |
| **Pielāgošanās klimata pārmaiņām.**  Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? |  | Skat. novērtējuma 1.daļu. |
| **Ilgtspējīga ūdens un jūras resursu izmantošana un aizsardzība.**  Vai paredzams, ka pasākums kaitēs:  (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai  (ii) jūras ūdeņu labam vides stāvoklim? |  | Skat. novērtējuma 1.daļu. |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**.  Vai paredzams, ka pasākums:  (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? |  | Skat. novērtējuma 1.daļu. |
| **Piesārņojuma novēršana un kontrole.**  Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? |  | Skat. novērtējuma 1.daļu. |
| **Bioloģiskās daudzveidības un ekosistēmu aizsardzība un atjaunošana.**  Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? |  | Skat. novērtējuma 1.daļu. |

1. Atzīmējot “NĒ” novērtējuma 2.daļā tiek apliecināts, ka atbilde ir “NĒ”, un labās puses kolonnā sniegt pamatotu paskaidrojumu un pamatojumu, pamatojoties uz attiecīgajiem jautājumiem. [↑](#footnote-ref-1)