**Principa “Nenodarīt būtisku kaitējumu” novērtējums**

**4.3.1.SAM “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus”**

**4.3.1.2.pasākumam “Pakalpojumu kvalitātes un pieejamības uzlabošana, tuvinot VSAC filiāles kopienā sniegtajiem (ģimeniskā vidē pietuvinātiem) pakalpojumiem”**

**Novērtējuma 1.daļa**

| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no principa “Nenodarīt būtisku kaitējumu” (NBK) viedokļa* | **JĀ** | **NĒ** | **Pamatojums, ja novērtējums ir “NĒ”** |
| --- | --- | --- | --- |
| **Klimata pārmaiņu mazināšana** | **X** |  |  |
| **Pielāgošanas klimata pārmaiņām** | **X** |  |  |
| **Ūdens un jūras resursu ilgtspējīga izmantošana un aizsardzība** | **X** |  |  |
| **Aprites ekonomika, tostarp atkritumu rašanās novēršana un pārstrāde** | **X** |  |  |
| **Piesārņojuma novēršana un to kontrole gaisā, ūdenī vai zemē** | **X** |  |  |
| **Bioloģiskās daudzveidības un ekosistēmu aizsardzība un atjaunošana** | **X** |  |  |

**Novērtējuma 2.daļa**

| **Jautājums** | **NĒ[[1]](#footnote-1)** | **Detalizēts izvērtējums (ja novērtējuma 1.daļā novērtējums ir “JĀ”)** |
| --- | --- | --- |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? | **X** | **Plānotās investīcijas neparedz būtisku SEG emisiju pieaugumu**, tai skaitā ņemot vērā salīdzinoši nelielo investīciju apmēru ģimeniskai videi pietuvinātu pakalpojumu infrastruktūras būvniecībai. Ņemot vērā, ka ģimeniskai videi pietuvinātu pakalpojumu infrastruktūra tiks izveidota, būvējot jaunas ēkas vai pārbūvējot esošās ēkas, tiks ievērotas augstas efektivitātes sistēmu izmantošanas iespējas, paredzams, ka samazināsies enerģijas apjoma izmantošana un tādejādi būs mazākas SEG emisijas. Precīzu SEG emisiju apjomu, kas varētu tikt radīts īstenoto pasākumu rezultātā, šobrīd nav iespējams aprēķināt.  Investīcijas plānotas, lai izveidotu kopienā sniegtu jeb ģimeniskai videi pietuvinātu pakalpojumu sniegšanas vietas, kas attīstītu kvalitatīvu aprūpes pakalpojumu pieejamību bērniem un jauniešiem ar smagiem funkcionāliem traucējumiem (energoefektīvu ēku būvniecība un pārbūve, izmantojot pēc iespējas videi draudzīgus risinājumus, teritorijas labiekārtošanas un telpu aprīkošanas darbiem). Plānots, ka pasākums nodrošinās ģimeniskai videi pietuvinātus pakalpojumus ar izmitināšanu bērniem un jauniešiem ar smagiem funkcionāliem traucējumiem. Pasākumā izveidotās sociālo pakalpojumu sniegšanas vietas dos iespēju iedzīvotājiem ar augstām aprūpes vajadzībām saņemt viņu vajadzībām atbilstošus pakalpojumus kvalitatīvā, energoefektīvā infrastruktūrā, nodrošinot SEG emisiju samazinošu risinājumu ieviešanu sociālo pakalpojumu sektorā.  Pasākuma ietvaros noteikto prasību, kas attiecināmas uz klimata pārmaiņu mazināšanu, izpildes nosacījumi, tai skaitā arī izpildei nepieciešamais finansējums, ir izvērtēti un ņemti vērā sākotnējos pasākuma ieviešanas pieņēmumos.  Nosacījumi par prasības ievērošanu tiks iekļauti pasākuma īstenošanu reglamentējošajos Ministru kabineta noteikumos. |
| **Pielāgošanās klimata pārmaiņām.**  Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? | **X** | Ņemot vērā salīdzinoši nelielo finansējumu ģimeniskai videi pietuvinātas pakalpojuma infrastruktūras būvniecībai, kas Latvijas teritorijā kopumā paredz salīdzinoši nelielu jaunu sociālo pakalpojumu sniegšanas vietu skaitu, paredzam, ka plānotās aktivitātes būvniecībā neizraisīs negatīvu ietekmi uz pašreizējā klimata un gaidāmā nākotnes klimata radītajām negatīvajām ietekmēm uz pašu pasākumu, cilvēkiem, dabu vai aktīviem (t.sk. infrastruktūru), kā arī **neradīs negatīvu ietekmi** uz pielāgošanās klimata pārmaiņām mērķu sasniegšanu.  **Klimata pārmaiņu izpausmes, kas ietekmē paredzētās aktivitātes jomu**  Latvijā būvniecībai ir būtiskas vairākas klimata pārmaiņu izpausmes (tai skaitā ekstrēmi):   * gada vidējās gaisa temperatūras paaugstināšanās, karstuma viļņu biežuma un ilguma pieaugums, meteoroloģiskās vasaras pagarināšanās, diennakts maksimālās temperatūras maksimālās vērtības paaugstināšanās; * sala dienu un dienu skaita bez atkušņa samazināšanās; * nokrišņu daudzuma palielināšanās un maksimālā vienas diennakts nokrišņu daudzuma palielināšanās, dienu skaita ar ļoti stipriem nokrišņiem palielināšanās, maksimālā piecu diennakšu nokrišņu daudzuma palielināšanās, virs normas strauju sniega nokrišņu palielināšanās; * vidējā jūras ūdens līmeņa celšanās ilgtermiņā un krasta erozija attīstība, kā arī gruntsūdeņa līmeņa svārstības, ko ietekmē nokrišņu un jūras ūdens līmeņa izmaiņas, un upju noteces režīma izmaiņas.   Klimata pārmaiņas ietekmē visus būvniecības un infrastruktūras objektus – ēkas, ūdens apgādes un kanalizācijas infrastruktūru, meliorācijas, transporta, sakaru un enerģētikas tīklus un to funkcionēšanu, kur lielākā ietekme ir klimata pārmaiņu radītiem ekstrēmiem laika apstākļiem (vētras, plūdi, liela apjoma nokrišņi, karstuma viļņi).  **Risku novērtējumos konstatētie klimata pārmaiņu radītie riski** un to iespējamās sekas:   |  |  | | --- | --- | | **Nokrišņu plūdu radīto bojājumu pieaugums ēkām** | Bojājumi ēkām pilsētās ar kanalizācijas kapacitātes nepietiekamību, bojājumi ēkām ūdensteču un  ūdenstilpju plūdu teritorijās; ēku remonta  nepieciešamība vai nelabojami bojājumi; ēkas  norakstīšana; ēku vērtības krišanās un  apdrošināšanas cenu pieaugums; drošības un komforta samazināšanās. | | **Pārslodzes pieaugums uz ēku jumtiem no liela nokrišņu daudzuma sniega formā īslaicīgā periodā gadījumos** | Bojājumi ēku konstrukcijām (pastiprināta mikroplaisu veidošanās slodzes dēļ, mitruma bojājumi);  jumtu sabrukšana; pelējuma palielināšanās; dzīvības un īpašuma apdraudējums. | | **Ēku pamatu un grunts bojājumi gruntsūdeņu līmeņa svārstību dēļ** | Apdraudējums ēku un to pamatu konstrukciju noturībai un stabilitātei (vislielākais apdraudējums ir vecām ēkām, kuru pamatu noturībai un hidroizolācijai, ja tāda ir, ir ievērojams nolietojums), ilgtermiņā rada arī mikroplaisas un palielina mitruma iespiešanos ēkas konstrukcijās. | | **Iekštelpu pārkaršana un elektroenerģijas pieprasījuma pieaugums vasarā** | Pieprasījuma palielināšanās pēc iekštelpu  dzesēšanas; telpu dzesēšanas un ventilācijas investīciju instalēšanas; cilvēku labsajūtas un veselības  pasliktināšanās; darba produktivitātes  samazināšanās; ārkārtas gadījumu izmaksu  paaugstināšanās; investīciju pieaugums sabiedrībai; elektroenerģijas patēriņa un izmaksu pieaugums  vasarā. |   **Potenciālās plānotās aktivitātes un to sasaiste ar pielāgošanās klimata pārmaiņām mērķiem**   * Plānotā ģimeniskai videi pietuvināta pakalpojuma infrastruktūra tiks būvēta atbilstoši prognozētam klimata pārmaiņu radītajam nokrišņu intensitātes palielinājumam, paredzot atbilstošus lietus notekūdeņu sistēmu risinājumus intensīvu nokrišņu gadījumiem. Tā kā viens no prognozētajiem klimata pārmaiņu izraisītajiem riskiem būvniecībā ir iekštelpu pārkaršana, būvniecības projektos tiks paredzēti atbilstoši telpu dzesēšanas un ventilācijas risinājumi. Ēku konstrukciju risinājumos būs paredzēta atbilstoša hidroizolācija, lai samazinātu ēku bojājumu iespēju gruntsūdeņu svārstību dēļ.   **Sasaiste ar nacionālajiem pielāgošanās klimata pārmaiņām mērķiem**  Uzbūvētās ēkas plānots izmantot vairāk kā 30 gadus un aktīvu paredzamais darbmūžs pārsniedz 50 gadus. Ņemot vērā klimata pārmaiņu prognozes Latvijai, ēku būvniecībā tiks nodrošināta pielāgošanās arī plūdiem (saskaņā ar Plūdu risku pārvaldības plāniem vai pašvaldību pielāgošanās klimata pārmaiņām stratēģijām (integrētām pašvaldību attīstības plānošanas dokumentos), nodrošinot ēku un infrastruktūras pretplūdu aizsardzību, izbūvējot noteces, veidojot zaļo infrastruktūru, nodrošinot atbilstošu hidroizolāciju un citus risinājumus). Tāpat, atbilstoši prognozēm, tiks nodrošināta pielāgošanās karstuma viļņiem, plānojot tādu iekštelpu gaisa apmaiņu un ventilāciju, kā arī mazināts kaitējums veselībai, veicinot pielāgošanās klimata pārmaiņām mērķu sasniegšanu, novēršot ekstremālu gaisa temperatūru maiņu ietekmi uz cilvēku.  Pasākuma ietvaros noteikto prasību, kas attiecināmas uz pielāgošanos klimata pārmaiņām izpildes nosacījumi, tai skaitā arī izpildei nepieciešamais finansējums, ir izvērtēti un ņemti vērā sākotnējos pasākuma ieviešanas pieņēmumos. Nosacījumi par prasības ievērošanu tiks iekļauti pasākuma īstenošanu reglamentējošajos Ministru kabineta noteikumos. |
| **Ilgtspējīga ūdens un jūras resursu izmantošana un aizsardzība.**  Vai paredzams, ka pasākums kaitēs:  (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai  (ii) jūras ūdeņu labam vides stāvoklim? | **X** | **Pasākuma paredzamā ietekme ir nebūtiska:**   * ar ģimeniskai videi pietuvinātas pakalpojuma infrastruktūras būvniecību reģionos, t.sk. maksimālu šo ēku pieslēgšanu pie centralizētajām ūdensapgādes un kanalizācijas sistēmām; * tiks paredzēta lietus ūdeņu savākšanas un novadīšanas sistēmu izbūve, lai mazinātu applūšanas riskus spēcīgu lietusgāžu gadījumā.   Nosacījumi par prasībām ilgtspējīgai ūdens un jūras resursu izmantošanai un aizsardzībai tiks iekļauti pasākuma īstenošanu reglamentējošajos Ministru kabineta noteikumos. |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**.  Vai paredzams, ka pasākums:  (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? | **X** | **Pasākuma paredzamā ietekme ir nebūtiska:**   * ģimeniskai videi pietuvinātas pakalpojuma infrastruktūras izbūves laikā neizbēgami ir būvniecības darbi un dabas resursu ieguldījums, taču tas notiks koncentrējoties uz ilgtspējīgu būvmateriālu un materiālu izmantošanu; * ņemot vērā, ka ģimeniskai videi pietuvināta pakalpojuma infrastruktūra tiks izveidota, būvējot jaunas ēkas vai, pārbūvējot esošās ēkas, nodrošinot pēc iespējas augstas efektivitātes sistēmu izmantošanu, paredzams mazāks primāro resursu patēriņš.   Pasākuma ietvaros noteikto prasību, kas attiecināmas uz pāreju uz aprites ekonomiku, izpildes nosacījumi, tai skaitā arī izpildei nepieciešamais finansējums, ir izvērtēti un ņemti vērā sākotnējos pasākuma ieviešanas pieņēmumos.  Nosacījumi par prasības ievērošanu tiks iekļauti pasākuma īstenošanu reglamentējošajos Ministru kabineta noteikumos. |
| **Piesārņojuma novēršana un kontrole.**  Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? | **X** | **Pasākuma paredzamā ietekme ir nebūtiska** saistībā ar pasākuma tiešajām un primārajām netiešajam sekām visā tā dzīves ciklā, ņemot vērā tā būtību, un tādējādi tas tiek uzskatīts par atbilstīgu NBK attiecībā uz attiecīgo mērķi:   * ģimeniskai videi pietuvinātas pakalpojuma infrastruktūras izveidē tiks atbalstīta tikai tādu jaunu ēku būvniecība vai esošo ēku pārbūve, kurās pēc iespējas tiks nodrošināta augstas efektivitātes sistēmu izmantošana; * ģimeniskai videi pietuvinātas pakalpojuma infrastruktūras attīstīšanas teritorijā plānots veikt labiekārtošanas darbus, piemēram, koku stādīšanu, apzaļumošanu; * ja ģimeniskai videi pietuvinātas pakalpojuma infrastruktūras būvniecības ietvaros teritorijā tiks nojauktas vecās ēkas, kurās ir azbestu saturoši materiāli, azbestu saturošus izstrādājumus apstrādās un transportēs atbilstoši normatīvajiem aktiem par darba aizsardzības prasībām darbā ar azbestu.   Latvijas likumdošanas prasības aizliedz lietot azbestu un produktus, kas satur azbesta šķiedras, atbilstoši Eiropas Parlamenta un Padomes 2006.gada 18.decembra Regulas Nr.1907/2006 kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK nosacījumiem.  Nosacījumi par prasībām piesārņojuma novēršanai un kontrolei tiks iekļauti pasākuma īstenošanu reglamentējošajos Ministru kabineta noteikumos. |
| **Bioloģiskās daudzveidības un ekosistēmu aizsardzība un atjaunošana.**  Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? | **X** | **Nav paredzama negatīva ietekme uz bioloģisko daudzveidību un ekosistēmas aizsardzību un atjaunošanu**, jo ģimeniskai videi pietuvinātas pakalpojuma infrastruktūras būvniecību plānots veikt dzīvojamās apbūves teritorijās, nepieciešamības gadījumā nodrošinot un īstenojot pasākumus bioloģiskās daudzveidības un ekosistēmu aizsardzībai un atjaunošanai.  Nosacījumi par prasībām bioloģiskās daudzveidības un ekosistēmu aizsardzībai un atjaunošanai tiks iekļauti pasākuma īstenošanu reglamentējošajos Ministru kabineta noteikumos. |

1. Atzīmējot “NĒ” novērtējuma 2.daļā tiek apliecināts, ka atbilde ir “NĒ”, un labās puses kolonnā sniegt pamatotu paskaidrojumu un pamatojumu, pamatojoties uz attiecīgajiem jautājumiem. [↑](#footnote-ref-1)