**Principa “Nenodarīt būtisku kaitējumu” novērtējums**

**SAM 4.3.1. “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus”**

**4.3.1.3.pasākumam “Sociālo mājokļu atjaunošana vai jaunu sociālo mājokļu būvniecība”**

**4.3.1.3.pasākums “Sociālo mājokļu atjaunošana vai jaunu sociālo mājokļu būvniecība”**

**Novērtējuma 1.daļa**

| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no principa “Nenodarīt būtisku kaitējumu” (NBK) viedokļa* | **JĀ** | **NĒ** | **Pamatojums, ja novērtējums ir “NĒ”** |
| --- | --- | --- | --- |
| **Klimata pārmaiņu mazināšana** | **X** |  |  |
| **Pielāgošanas klimata pārmaiņām** | **X** |  |  |
| **Ūdens un jūras resursu ilgtspējīga izmantošana un aizsardzība** | **X** |  |  |
| **Aprites ekonomika, tostarp atkritumu rašanās novēršana un pārstrāde** | **X** |  |  |
| **Piesārņojuma novēršana un to kontrole gaisā, ūdenī vai zemē** | **X** |  |  |
| **Bioloģiskās daudzveidības un ekosistēmu aizsardzība un atjaunošana** | **X** |  |  |

**Novērtējuma 2.daļa**

| **Jautājums** | **NĒ[[1]](#footnote-2)** | **Detalizēts izvērtējums (ja novērtējuma 1.daļā novērtējums ir “JĀ”)** |
| --- | --- | --- |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? | **X** | **Ietekme uz SEG emisijām**   * Plānotās investīcijas neparedz būtisku SEG emisiju pieaugumu. Ņemot vērā, ka jaunās pašvaldību sociālās un īres dzīvokļu dzīvojamās mājas tiks būvētas kā gandrīz nulles enerģijas ēkas (saskaņā ar Ministru kabineta 2021.gada 8.aprīļa noteikumu Nr. 222 "Ēku energoefektivitātes aprēķina metodes un ēku energosertifikācijas noteikumi" 3. pielikumu), savukārt, esošās pašvaldību ēkas tiks pārbūvētas, ievērojot LBN 002-19 "Ēku norobežojošo konstrukciju siltumtehnika", paredzams, ka samazināsies enerģijas apjoma izmantošana un tādejādi būs mazākas SEG emisijas. Minētās prasības, izbūvējot un pārbūvējot dzīvojamās mājas, būs jāpiemēro un obligāti jāievēro tāpat kā jebkurš būvnormatīvs/būvniecības procesu regulējošs normatīvais akts, jo būvnormatīvs LBN 002-19 “Ēku norobežojošo konstrukciju siltumtehnika” paredz tā piemērošanas obligātumu no 2021.gada 1.janvāra visu dzīvojamo māju būvniecības/pārbūves gadījumā. Prasību izpilde tiek kontrolēta būvniecības procesu reglamentējošo normatīvo aktu noteiktajā apjomā un kārtībā. Prasība jaunbūvējamām dzīvojamām mājām bet gandrīz nulles enerģijas ēkām tiks ietverta arī Ministru kabineta noteikumos par speciālā atbalsta mērķa īstenošanu. Precīzu SEG emisiju apjomu, kas varētu tikt radīts īstenoto pasākumu rezultātā, šobrīd nav iespējams aprēķināt. * Investīcijas plānotas jaunu pašvaldības sociālo un īres mājokļu būvniecībai un esošo pašvaldības īpašumā esošo ēku pārbūvei par īres/sociālajiem mājokļiem (pašvaldība savos noteikumos nosaka nosacījumus attiecībā uz pieslēgšanos ūdensapgādes un centralizētās siltumapgādes sistēmām, teritorijas labiekārtošanas darbiem jaunizveidojamās un esošās apbūves teritorijās), kā arī esošo pašvaldības īpašumā esošo telpu grupu, kas ir tehniski sliktā stāvoklī atjaunošanai par īres/sociālajiem mājokļiem. Plānots, ka atbalsta pasākuma ietvaros tiks nodrošināta cilvēka cienīgiem dzīves apstākļiem atbilstošu mājokļu pieejamība sociāli mazaizsargātām personām un tiks samazinātas rindas pašvaldībās šādu mājokļu izīrēšanai. ES fondu finansēto mājokļu pieejamība dos šiem iedzīvotājiem iespēju īrēt kvalitatīvu, energoefektīvu mājokli, veicinot kopējo sabiedrības interesi par kvalitatīviem un energoefektīviem mājokļiem, tādējādi veicinot SEG emisiju samazinošu risinājumu ieviešanu mājokļu sektorā. |
| **Pielāgošanās klimata pārmaiņām.**  Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? | **X** | Paredzam, ka plānotās aktivitātes pašvaldības sociālo un īres dzīvojamo māju būvniecībā, kā arī jau tagad pašvaldības īpašumā esošu telpu grupu atjaunošana par pašvaldības sociālajiem un īres dzīvokļiem neizraisīs negatīvu ietekmi uz pašreizējā klimata un gaidāmā nākotnes klimata radītajām negatīvajām ietekmēm uz pašu pasākumu, cilvēkiem, dabu vai aktīviem (t.sk. infrastruktūru), kā arī neradīs negatīvu ietekmi uz pielāgošanās klimata pārmaiņām mērķu sasniegšanu.  **Klimata pārmaiņu izpausmes, kas ietekmē paredzētās aktivitātes jomu**  Latvijā būvniecībai ir būtiskas vairākas klimata pārmaiņu izpausmes (tai skaitā ekstrēmi):   * gada vidējās gaisa temperatūras paaugstināšanās, karstuma viļņu biežuma un ilguma pieaugums, meteoroloģiskās vasaras pagarināšanās, diennakts maksimālās temperatūras maksimālās vērtības paaugstināšanās; * sala dienu un dienu skaita bez atkušņa samazināšanās; * nokrišņu daudzuma palielināšanās un maksimālā vienas diennakts nokrišņu daudzuma palielināšanās, dienu skaita ar ļoti stipriem nokrišņiem palielināšanās, maksimālā piecu diennakšu nokrišņu daudzuma palielināšanās, virs normas strauju sniega nokrišņu palielināšanās; * vidējā jūras ūdens līmeņa celšanās ilgtermiņā un krasta erozija attīstība, kā arī gruntsūdeņa līmeņa svārstības, ko ietekmē nokrišņu un jūras ūdens līmeņa izmaiņas, un upju noteces režīma izmaiņas.   Klimata pārmaiņas ietekmē visus būvniecības un infrastruktūras objektus – ēkas, ūdens apgādes un kanalizācijas infrastruktūru, meliorācijas, transporta, sakaru un enerģētikas tīklus un to funkcionēšanu, kur lielākā ietekme ir klimata pārmaiņu radītiem ekstrēmiem laika apstākļiem (vētras, plūdi, liela apjoma nokrišņi, karstuma viļņi).  **Risku novērtējumos konstatētie klimata pārmaiņu radītie riski**  un to iespējamās sekas:   |  |  | | --- | --- | | **Nokrišņu plūdu radīto bojājumu pieaugums ēkām** | Bojājumi ēkām pilsētās ar kanalizācijas kapacitātes nepietiekamību, bojājumi ēkām ūdensteču un ūdenstilpju plūdu teritorijās; ēku remonta nepieciešamība vai nelabojami bojājumi; ēkas norakstīšana; ēku vērtības krišanās un apdrošināšanas cenu pieaugums; drošības un komforta samazināšanās. | | **Pārslodzes pieaugums uz ēku jumtiem no liela nokrišņu daudzuma sniega formā īslaicīgā periodā gadījumos** | Bojājumi ēku konstrukcijām (pastiprināta mikroplaisu veidošanās slodzes dēļ, mitruma bojājumi); jumtu sabrukšana; pelējuma palielināšanās; dzīvības un īpašuma apdraudējums. | | **Ēku pamatu un grunts bojājumi gruntsūdeņu līmeņa svārstību dēļ** | Apdraudējums ēku un to pamatu konstrukciju noturībai un stabilitātei (vislielākais apdraudējums ir vecām ēkām, kuru pamatu noturībai un hidroizolācijai, ja tāda ir, ir ievērojams nolietojums), ilgtermiņā rada arī mikroplaisas un palielina mitruma iespiešanos ēkas konstrukcijās. | | **Iekštelpu pārkaršana un elektroenerģijas pieprasījuma pieaugums vasarā** | Pieprasījuma palielināšanās pēc iekštelpu dzesēšanas; telpu dzesēšanas un ventilācijas investīciju instalēšanas; cilvēku labsajūtas un veselības pasliktināšanās; darba produktivitātes samazināšanās; ārkārtas gadījumu izmaksu paaugstināšanās; investīciju pieaugums sabiedrībai; elektroenerģijas patēriņa un izmaksu pieaugums vasarā. |     **Potenciālās plānotās aktivitātes un to sasaiste ar pielāgošanās klimata pārmaiņām mērķiem**   * jaunās pašvaldību sociālās un īres dzīvojamās mājas tiks būvētas atbilstoši prognozētam klimata pārmaiņu radītajam nokrišņu intensitātes palielinājumam, paredzot atbilstošus lietus notekūdeņu sistēmu risinājumus atbilstoši LBN 223-15 noteiktajām prasībām un saskaņā ar LBN 003-19 ietvertajiem klimatoloģiskajiem datiem. * Tā kā viens no prognozētajiem klimata pārmaiņu izraisītajiem riskiem būvniecībā ir iekštelpu pārkaršana, jauno pašvaldību sociālo un īres dzīvojamo māju būvniecības darbu laikā būs jāievēro vispārpiemērojamās un vispārsaistošās būvniecību regulējošo normatīvo aktu, tai skaitā, LBN, prasības, cita starpā, arī attiecībā uz apkures sistēmu un ventilācijas sistēmu projektēšanu un izbūvi, kā arī energoefektivitātes prasības.   **Sasaiste ar nacionālajiem pielāgošanās klimata pārmaiņām mērķiem**  Ņemot vērā klimata pārmaiņu prognozes Latvijai, ēku būvniecībā tiks nodrošināta pielāgošanās arī plūdiem (saskaņā ar Plūdu risku pārvaldības plāniem vai pašvaldību pielāgošanās klimata pārmaiņām stratēģijām (integrētām pašvaldību attīstības plānošanas dokumentos), nodrošinot ēku un infrastruktūras pretplūdu aizsardzību, izbūvējot noteces, nodrošinot atbilstošu hidroizolāciju un citus risinājumus). Tāpat, atbilstoši prognozēm, tiks nodrošināta pielāgošānās karstuma viļņiem, plānojot tādu iekštelpu gaisa apmaiņu un ventilāciju, kā arī mazināts kaitējums veselībai, veicinot pielāgošanās klimata pārmaiņām mērķu sasniegšanu, novēršot ekstremālu gaisa temperatūru maiņu ietekmi uz cilvēku.  Minēto prasību izpilde tiks nodrošināta tādā veidā, ka dzīvojamās mājas būvniecības gadījumā pieminēto būvnormatīvu LBN 223-15 un LBN 003-19 piemērošanas obligātums izriet jau no Būvniecības likuma, kurš paģēr to piemērošanu.  Papildus norādām, ka cita starpā, atbilstoši Ministru kabineta 2021.gada 8.aprīļa noteikumu Nr. 222 "Ēku energoefektivitātes aprēķina metodes un ēku energosertifikācijas noteikumi" 10. un 11.punktā ir noteiktas arī prasības ventilācijai un dzesēšanai gandrīz nulles enerģijas ēkām.  To izpildes kontrole tiek nodrošināta būvniecības procesu reglamentējošo normatīvo aktu noteiktajā apjomā un kārtībā. |
| **Ilgtspējīga ūdens un jūras resursu izmantošana un aizsardzība.**  Vai paredzams, ka pasākums kaitēs:  (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai  (ii) jūras ūdeņu labam vides stāvoklim? | **X** | Pasākuma paredzamā ietekme ir nebūtiska:   * Jaunas pašvaldību īres un sociālās mājas tiks būvētas pašvaldībās. Šo dzīvojamo māju pieslēgšana pie centralizētajām ūdensapgādes, kanalizācijas un siltumapgādes sistēmām tiks nodrošināta saskaņā ar pašvaldību saistošajiem noteikumiem. * Jaunu pašvaldības īres un sociālo dzīvojamo māju būvniecības gadījumā tiks paredzēta lietus ūdeņu savākšanas un novadīšanas sistēmu izbūve atbilstoši LBN 223-15 noteiktajām prasībām un saskaņā ar LBN 003-19 ietvertajiem klimatoloģiskajiem datiem, lai mazinātu applūšanas riskus spēcīgu lietusgāžu gadījumā.   Minēto prasību izpilde tiks nodrošināta tādā veidā, ka dzīvojamās mājas būvniecības gadījumā pieminēto būvnormatīvu LBN 223-15 un LB 003-19 piemērošanas obligātums izriet jau no Būvniecības likuma, kurš paģēr to piemērošanu. To izpildes kontrole tiek nodrošināta būvniecības procesu reglamentējošo normatīvo aktu noteiktajā apjomā un kārtībā. |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**.  Vai paredzams, ka pasākums:  (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? | **X** | Pasākuma paredzamā ietekme ir nebūtiska:  Pašvaldības sociālo un īres dzīvojamo māju būvniecības/pārbūves, kā arī jau esošu pašvaldības sociālo un īres dzīvokļu atjaunošanas laikā neizbēgami ir būvniecības darbi un dabas resursu ieguldījums, taču tas notiks koncentrējoties uz ilgtspējīgu būvmateriālu un materiālu izmantošanu, šī mērķa sasniegšanu sekmēs vispārpiemērojamais un vispārsaistošais Būvniecības likuma 4.panta pirmās daļas 5.punkta regulējums, saskaņā ar kuru būvniecībā ir jāpiemēro ilgtspējīgas būvniecības principu, saskaņā ar kuru būvniecības procesā tiek radīta kvalitatīva dzīves vide pašreizējām un nākamajām paaudzēm, šai nolūkā arī palielinot atjaunojamo energoresursu un sekmējot citu dabas resursu efektīvu izmantošanu;   * plānots, ka programmas ietvaros radušies būvniecības atkritumi, kuri nav bīstami atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus, katru gadu tiek sagatavoti atkārtotai izmantošanai vai pārstrādei, vai arī tiek veikta minētajos atkritumos esošo materiālu reģenerācija (tai skaitā izmanto izrakto tilpju aizpildīšanai) ne mazāk kā 70 % apmērā (pēc svara) no kopējā kalendāra gadā radītā būvniecības un būvju nojaukšanas atkritumu daudzuma, ievērojot Ministru kabineta 2021.gada 26.oktobra noteikumus Nr.712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi”. Šīs prasības izpilde tiks nodrošināta, jo Ministru kabineta 2021.gada 26.oktobra noteikumu Nr.712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi” noteikumu piemērošana ir obligāta visiem atkritumu apsaimniekošanā iesaistītajiem. To kontrole tiek veikta būvniecības un vides aizsardzības normatīvo aktu noteiktajā apjomā un kārtībā. * valsts līmenī ir palielināta (un turpinās augt) dabas resursu nodokļa likme arī par sadzīves, būvniecības un rūpniecisko atkritumu apglabāšanu, kas dod papildu stimulu aprites ekonomikas prasību ieviešanai; * ņemot vērā, ka atbalsta pasākuma ietvaros jaunās pašvaldības sociālās un īres dzīvojamās mājas tiks būvētas kā gandrīz nulles enerģijas ēkas, savukārt pārbūvējamās ēkas tiks būvētas, ievērojot LBN 002-19 "Ēku norobežojošo konstrukciju siltumtehnika”, paredzams mazāks tādu primāro resursu patēriņš, kā elektrības. Minētās prasību izpilde tiks nodrošināta tādā veidā, ka dzīvojamās mājas būvniecības gadījumā pieminētā būvnormatīva piemērošanas obligātums izriet jau no Būvniecības likuma, kurš paģēr to piemērošanu. To izpildes kontrole tiek nodrošināta būvniecības procesu reglamentējošo normatīvo aktu noteiktajā apjomā un kārtībā. |
| **Piesārņojuma novēršana un kontrole.**  Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? | **X** | Pasākuma paredzamā ietekme ir nebūtiska saistībā ar pasākuma tiešajām un primārajām netiešajam sekām visā tā dzīves ciklā, ņemot vērā tā būtību, un tādējādi tas tiek uzskatīts par atbilstīgu NBK attiecībā uz attiecīgo mērķi:   * atbalsta pasākums atbalstīs tikai gandrīz nulles enerģijas (NZEB) jaunu dzīvojamo māju būvniecību, kas tiks nostiprināts arī Ministru kabineta noteikumos par specifiskā atbalsta mērķa īstenošanu. * pārbūvējot esošās pašvaldību īres un sociālās dzīvojamās mājas, tai skaitā atjaunojot atsevišķus dzīvokļus, kuros kā celtniecības materiāli ir izmantoti azbestu saturoši materiāli, azbestu saturošus izstrādājumus apstrādās un transportēs atbilstoši normatīvajiem aktiem par darba aizsardzības prasībām darbā ar azbestu, tai skaitā nepieļaujot azbesta šķiedru vai putekļu nokļūšanu vidē; azbesta atkritumu tālākā apsaimniekošana paredzēta atbilstoši Ministru kabineta 2011.gada 19.aprīļa noteikumiem Nr.301 “Noteikumi par azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu”.   Latvijas Republikas normatīvie aktu prasības aizliedz lietot azbestu un produktus, kas satur azbesta šķiedras, atbilstoši Eiropas Parlamenta un Padomes 2006.gada 18.decembra Regulas Nr.1907/2006 kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK nosacījumiem.  Minēto prasību izpilde tiks nodrošināta tādā veidā, ka Ministru kabineta 2011.gada 19.aprīļa noteikumu Nr.301 “Noteikumi par azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu” piemērošanas obligātums izriet jau no vispārējām atkritumu apsaimniekošanas prasībām, kas ir jāievēro visām atkritumu apsaimniekošanā iesaistītajām personām. To kontrole tiek veikta būvniecības un vides aizsardzības normatīvo aktu noteiktajā apjomā un kārtībā. |
| **Bioloģiskās daudzveidības un ekosistēmu aizsardzība un atjaunošana.**  Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? | **X** | Nav paredzama negatīva ietekme uz bioloģisko daudzveidību un ekosistēmas aizsardzību un atjaunošanu, jo:   * Atbalsta pasākuma ietvaros būvēt/pārbūvēt pašvaldības sociālās un īres dzīvojamās mājas plānots dzīvojamās apbūves teritorijās, tāpat arī esošie pašvaldības dzīvokļi, kurus plānots atjaunot pasākuma ietvaros, atrodas dzīvojamās apbūves teritorijās. * Atbalsta pasākuma ietvaros nav plānots būvēt/pārbūvēt/atjaunot pašvaldību sociālās un īres dzīvojamās mājas īpaši aizsargājamajās dabas teritorijās, kur nepieciešams nodrošināt Savienības nozīmes dzīvotņu un sugu aizsardzību, nodrošinot biotopiem un sugām labvēlīgu stāvokli.   Minēto prasību izpilde tiks nodrošināta tādā veidā, ka, veicot jebkurus būvdarbus Latvijas Republikas teritorijā, būvniecības procesā iesaistītajām personām ir obligāti jāpiemēro Būvniecības likums, tai skaitā ir jāievēro arī teritorijas plānošanas principi un attiecīgie normatīvie akti, kas aizliedz daudzdzīvokļu dzīvojamo māju apbūvi šādās teritorijās. |

1. Atzīmējot “NĒ” novērtējuma 2.daļā tiek apliecināts, ka atbilde ir “NĒ”, un labās puses kolonnā sniegt pamatotu paskaidrojumu un pamatojumu, pamatojoties uz attiecīgajiem jautājumiem. [↑](#footnote-ref-2)