**Principa “Nenodarīt būtisku kaitējumu” novērtējums**

**4.2.1.SAM “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp, veicinot noturību izglītošanā un mācībās attālinātā un tiešsaistes režīmā” 4.2.1.6.pasākums “Profesionālās izglītības iestāžu un koledžu mācību vide nozarēm aktuālo prasmju apguvei”**

**Novērtējuma 1.daļa**

|  |  |  |  |
| --- | --- | --- | --- |
| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no principa “Nenodarīt būtisku kaitējumu” (NBK) viedokļa* | **JĀ** | **NĒ** | **Pamatojums, ja novērtējums ir “NĒ”** |
| **Klimata pārmaiņu mazināšana** | **X** |  | Skat. novērtējuma 2.daļu. |
| **Pielāgošanas klimata pārmaiņām** | **X** |  | Skat. novērtējuma 2.daļu. |
| **Ūdens un jūras resursu ilgtspējīga izmantošana un aizsardzība** | **X** |  | Skat. novērtējuma 2.daļu. |
| **Aprites ekonomika, tostarp atkritumu rašanās novēršana un pārstrāde** | **X** |  | Skat. novērtējuma 2.daļu. |
| **Piesārņojuma novēršana un to kontrole gaisā, ūdenī vai zemē** | **X** |  | Skat. novērtējuma 2.daļu. |
| **Bioloģiskās daudzveidības un ekosistēmu aizsardzība un atjaunošana** |  | **X** | Pasākumam nav negatīva ietekme uz bioloģisko daudzveidību un ekosistēmu aizsardzību un atjaunošanu, jo nav plānots attīstīt infrastruktūru īpaši aizsargājamajās dabas teritorijās, kur nepieciešams nodrošināt Savienības nozīmes dzīvotņu un sugu aizsardzību, nodrošinot biotopiem un sugām labvēlīgu stāvokli. |

**Novērtējuma 2.daļa**

|  |  |  |
| --- | --- | --- |
| **Jautājums** | **NĒ[[1]](#footnote-1)** | **Detalizēts izvērtējums (ja novērtējuma 1.daļā novērtējums ir “JĀ”)** |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? | **X** | Nav paredzams, ka pasākums radīs ievērojamas SEG emisijas.  Pasākuma ietvaros atbalstāmi būs dažāda apmēra uzlabojumi Izglītības un zinātnes ministrijas, Iekšlietu ministrijas un Kultūras ministrijas profesionālās izglītības iestāžu un koledžu (turpmāk - izglītības iestādes) ēku un teritorijas infrastruktūrā, t.sk. jaunu ēku būvdarbi, esošo ēku pārbūves darbi, teritorijas labiekārtošanas darbi, piemēram sporta laukumu pārbūve vai izbūve, kā arī mācību procesa nodrošināšanai nepieciešamā aprīkojuma un iekārtu iegāde u.c. ar mērķi nodrošināt izglītības iestāžu mācību vides atbilstību mūsdienu prasībām.  Viena projekta ietvaros investīcijas var būt ar ļoti atšķirīgu tvērumu: investīcijas infrastruktūrā var tikt papildinātas ar mācību procesa nodrošināšanai nepieciešamā aprīkojuma un iekārtu iegādi, bet iespējami arī projekti tikai aprīkojuma un iekārtu iegādei.  Ievērojot atbalstāmo darbību atšķirīgo tvērumu konkrētos projektos, ēku un infrastruktūras pārbūvē, būvniecībā, aprīkojuma un iekārtu iegādē līdztekus būvniecības procesu regulējošo normatīvo aktu prasībām tiks ievērotas 20.06.2017. MKN Nr. 353 „Prasības zaļajam publiskajam iepirkumam un to piemērošanas kārtība” prasības attiecībā uz 1.pielikumā „Preču un pakalpojumu grupas, kurām obligāti piemērojams zaļais publiskais iepirkums (ZPI)” noteiktām preču vai pakalpojumu grupām, ja attiecināms. Ievērojot pasākumam pieejamā finansējuma ierobežoto apjomu, teritorijas labiekārtošanas darbu proporcija būvdarbu gadījumā tiks noteikta pasākuma MKN.  Kopumā pasākuma ieguldījumu rezultātā gaidāma pozitīva ietekme uz klimata pārmaiņu mazināšanu. |
| **Pielāgošanās klimata pārmaiņām.**  Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? | **X** | Pasākumam nav vai ir paredzama nenozīmīga ietekme uz pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem.  Pasākuma ietekme uz pielāgošanās klimata pārmaiņām būs pozitīva, jo uzlabojot izglītības iestāžu novecojošo infrastruktūru, tiks netieši mazināta negatīvā ietekme uz klimata pārmaiņām.  Ievērojot atbalstāmo darbību atšķirīgo tvērumu konkrētos projektos, ēku un infrastruktūras pārbūvē, būvniecībā, aprīkojuma un iekārtu iegādē līdztekus būvniecības procesu regulējošo normatīvo aktu prasībām un atbilstoši 20.06.2017. MKN Nr. 353 „Prasības zaļajam publiskajam iepirkumam un to piemērošanas kārtība” 1.pielikumam „Preču un pakalpojumu grupas, kurām obligāti piemērojams zaļais publiskais iepirkums (ZPI)”. |
| **Ilgtspējīga ūdens un jūras resursu izmantošana un aizsardzība.**  Vai paredzams, ka pasākums kaitēs:  (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai  (ii) jūras ūdeņu labam vides stāvoklim? | **X** | Pasākums neparedz kaitējuma nodarīšanu ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus, vai  jūras ūdeņu labam vides stāvoklim.  Pasākuma ietvaros tiek plānoti dažāda apmēra uzlabojumi izglītības iestāžu ēku un teritorijas infrastruktūrā, t.sk. jaunu ēku būvdarbi, esošo ēku pārbūves darbi, teritorijas labiekārtošanas darbi, piemēram sporta laukumu pārbūve vai izbūve, u.c. Būvdarbi var skart inženiertīklu - ventilācijas, ūdens un kanalizācijas vai apkures sistēmas - atjaunošanu, kur nepieciešams. Atbalstāmo darbību īstenošanā tiks ievērotas visas ar būvniecības procesa īstenošanu valstī noteiktās prasības, tostarp attiecībā uz mūsdienīgu tehnoloģiju, pielietojamo materiālu un procesu kvalitāti un risinājumiem. Tādējādi kopumā ieguldījumu rezultātā gaidāma pozitīva ietekme uz ilgtspējīgu ūdens un jūras resursu izmantošanu un aizsardzību. |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**.  Vai paredzams, ka pasākums:  (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? | **X** | Pasākumam nav vai ir paredzama nenozīmīga ietekme uz aprites ekonomiku, ieskaitot atkritumu rašanās novēršanu un to reciklēšanu. Pasākuma ietvaros tiek plānoti dažāda apmēra uzlabojumi izglītības iestāžu ēku un teritorijas infrastruktūrā, t.sk. jaunu ēku būvdarbi, esošo ēku pārbūves darbi, teritorijas labiekārtošanas darbi, piemēram sporta laukumu pārbūve vai izbūve, u.c. Būvdarbi var skart inženiertīklu - ventilācijas, ūdens un kanalizācijas vai apkures sistēmas - atjaunošanu, kur nepieciešams. Līdz ar to neizbēgami ir paredzama būvniecības atkritumu rašanās. Būvniecības atkritumu savākšana, šķirošana, uzglabāšana un pārvadāšana, t.sk. nogādājot tos atbilstošajā šķirošanas vietā, tiks veikta un uzraudzīta atbilstoši būvniecībās procesu regulējošo normatīvo aktu prasībām. |
| **Piesārņojuma novēršana un kontrole.**  Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? | **X** | Pasākums neparedz palielinātas piesārņotāju emisijas gaisā, ūdenī vai zemē.  Izglītības iestāžu ēku un teritorijas labiekārtošanas būvdarbos, kā arī mācību procesam nepieciešamo iekārtu un aprīkojuma iegādē drīkstēs izmantot cilvēku veselībai, dzīvībai un videi nekaitīgus reglamentētās sfēras būvizstrādājumus, kuru atbilstība apliecināta saskaņā ar atbilstības novērtēšanu reglamentējošiem normatīvajiem aktiem, tai skaitā elektrotehniskos izstrādājumus, ko ierobežo attiecīgās jomas normatīvie akti.  Būvniecības procesā ietekmi plānots mazināt, būvniecības procesa laikā ievērojot nacionālā likumdošanā paredzētos pasākumus trokšņa, putekļu un piesārņotāju emisiju samazināšanai. |
| **Bioloģiskās daudzveidības un ekosistēmu aizsardzība un atjaunošana.**  Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? |  | Skatīt novērtējuma 1.daļu. |

1. Atzīmējot “NĒ” novērtējuma 2.daļā tiek apliecināts, ka atbilde ir “NĒ”, un labās puses kolonnā sniegt pamatotu paskaidrojumu un pamatojumu, pamatojoties uz attiecīgajiem jautājumiem. [↑](#footnote-ref-1)