**Principa “Nenodarīt būtisku kaitējumu” novērtējums**

**2.1.3.SAM “Veicināt pielāgošanos klimata pārmaiņām, risku novēršanu un noturību pret katastrofām”**

**2.1.3.1.pasākumam “Pašvaldību pielāgošanās klimata pārmaiņām” un**

**2.1.3.2.pasākumam “Nacionālas nozīmes plūdu un krasta erozijas pasākumi” (VARAM),**

**2.1.3.3.pasākumam “Katastrofu risku mazināšanas pasākumi” (IeM)**

**2.1.3.1.pasākumam “Pašvaldību pielāgošanās klimata pārmaiņām” un 2.1.3.2.pasākumam “Nacionālas nozīmes plūdu un krasta erozijas pasākumi” (VARAM)**

**Novērtējuma 1.daļa**

| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no principa “Nenodarīt būtisku kaitējumu” (NBK) viedokļa* | **JĀ** | **NĒ** | **Pamatojums, ja novērtējums ir “NĒ”** |
| --- | --- | --- | --- |
| **Klimata pārmaiņu mazināšana** | **X** |  | Skatīt novērtējuma 2.daļu |
| **Pielāgošanas klimata pārmaiņām** |  | **X** | Pasākumi ir identificēti ar 100 % atbalsta koeficientu klimata pielāgošanās mērķim (intervences kodi 60 un 58) – tie ir pasākumi aizsardzībai pret plūdiem, zaļās un zilās infrastruktūras izveide saistībā ar pielāgošanos klimata pārmaiņām un ar klimatu saistīto risku novēršanu un pārvaldību. Darbības tiks īstenotas saskaņā ar Latvijas pielāgošanās klimata pārmaiņām plānu laika posmam līdz 2030. gadam, Upju baseinu apgabalu apsaimniekošanas plānos ietverto Plūdu riska pārvaldības plānu un pašvaldību pielāgošanās klimata pārmaiņām stratēģijām, kas izstrādātas balstoties uz risku izvērtējumiem. Atbilstība plānošanas dokumentiem nosakāma kā projektu iesniegumu vērtēšanas kritērijs. Infrastruktūras būvniecības darbībās tiks ņemts vērā klimata pārmaiņu radīto potenciālo risku novērtējums (klimata profili), nosakot atbilstošu projektu iesniegumu vērtēšanas kritēriju. |
| **Ūdens un jūras resursu ilgtspējīga izmantošana un aizsardzība** |  | **X** | Pasākumi ir identificēti ar 100 % atbalsta koeficientu vides mērķim (intervences kodi 60 un 58) - tie ir pasākumi aizsardzībai pret plūdiem, zaļās un zilās infrastruktūras izveide saistībā ar pielāgošanos klimata pārmaiņām un ar klimatu saistīto risku novēršanu un pārvaldību, kas vienlaicīgi ir darbības, kas vērstas uz ūdens resursu ilgtspējīgu apsaimniekošanu. Darbības tiks īstenotas saskaņā ar Upju baseinu apgabalu apsaimniekošanas plānos ietverto Plūdu riska pārvaldības plānu un pašvaldību klimata pielāgošanās stratēģijām. Zaļās un zilās infrastruktūras izveide var būt būtiska gan ūdeņu kvalitātes saglabāšanai un uzlabošanai, gan ar ūdeņiem saistīto ekosistēmu stāvokļa uzlabošanai. Tāpat gadījumā, ja pašvaldības kā klimata pārmaiņu pielāgošanās pasākumus ierīko lietus ūdeņu apsaimniekošanas risinājumus (t.sk. zaļo infrastruktūru), iespējams gan samazināt piesārņojumu, kas ūdeņos var nonākt, ja lietus ūdeņi pārslogo kanalizācijas sistēmas, gan mazināt plūdu riskus un izveidot daudzfunkcionālas zaļās teritorijas pilsētvidē. Atsevišķi pretplūdu pasākumi (dambji u.tml.) var radīt arī negatīvu ietekmi uz ūdeņiem (hidroloģisko režīmu, palienēm un to biotopiem u.tml.), tāpēc katra konkrētā projekta iespējamā ietekme un tās mazināšana ir jāvērtē tā sagatavošanas laikā un projektu priekšatlasē (attiecināms uz 2.1.3.2. pasākumu). Šajā punktā minēto darbību un procesu uzraudzībai netiek noteikti projektu vērtēšanas kritēriji. |
| **Aprites ekonomika, tostarp atkritumu rašanās novēršana un pārstrāde** | **X** |  | Skatīt novērtējuma 2.daļu |
| **Piesārņojuma novēršana un to kontrole gaisā, ūdenī vai zemē** | **X** |  | Skatīt novērtējuma 2.daļu |
| **Bioloģiskās daudzveidības un ekosistēmu aizsardzība un atjaunošana** | **X** |  | Skatīt novērtējuma 2.daļu |

**Novērtējuma 2.daļa**

| **Jautājums** | **NĒ[[1]](#footnote-2)** | **Detalizēts izvērtējums (ja novērtējuma 1.daļā novērtējums ir “JĀ”)** |
| --- | --- | --- |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? | **X** | Ņemot vērā gan tiešo, gan primāro netiešo ietekmi visā aprites ciklā, pasākuma atbalstītās darbības paredzamā ietekme uz šo vides mērķi ir nebūtiska. Pasākuma ietvaros plānota dažādu veidu pretplūdu infrastruktūras  izveide, tai skaitā zaļās infrastruktūras ierīkošana. Pašvaldību pielāgošanās pasākumu ieviešanā, piemēram, izveidojot zaļās zonas pilsētvidē, tiek samazināts siltumsalas efekts, ēku apēnojums samazina enerģijas patēriņu, kas nepieciešams telpu dzesēšanai u.c.  Plānotās investīcijas neparedz būtisku SEG emisiju pieaugumu. Ieviešot pasākumu, ir sagaidāma netieša, pozitīva, ilgtermiņa ietekme uz SEG emisiju mazināšanu, ieviešot zaļās infrastruktūras risinājumus, kas veicina CO2 piesaisti. Šajā punktā minēto darbību un procesu uzraudzībai netiek noteikti projektu vērtēšanas kritēriji, bet nosacījumi vērtējami pret vispārējo atbilstību prasībām investīciju regulējošajos nosacījumos. |
| **Pielāgošanās klimata pārmaiņām.**  Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? |  | Skatīt novērtējuma 1.daļu |
| **Ilgtspējīga ūdens un jūras resursu izmantošana un aizsardzība.**  Vai paredzams, ka pasākums kaitēs:  (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai  (ii) jūras ūdeņu labam vides stāvoklim? |  | Skatīt novērtējuma 1.daļu |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**.  Vai paredzams, ka pasākums:  (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? | **X** | (i) Pasākumiem nav būtiskas ietekmes, jo neveicina atkritumu rašanās palielināšanos, jo pasākumā paredzētās darbības vērstas uz pretplūdu infrastruktūras izveidi, kas nav uzskatāma par atkritumu apsaimniekošanas hierarhijas negatīvi ietekmējošu darbību. Atkritumu rašanās iespējama tikai būvniecības un infrastruktūras izveides laikā – tie jāapsaimnieko atbilstoši normatīvajos aktos paredzētajai kārtībai, neizvirzot specifiskas prasības projekta īstenošanā. Katra specifiskā atbalsta mērķa pasākuma un atlases kārtas ietvaros īstenošanas nosacījumu izstrādes laikā tiks izvērtēts, vai piemērot prasību (nosakot kā kritēriju), ka nebīstamos būvgružus un ēku nojaukšanas atkritumus, kas būvlaukumā radušies būvniecības laikā, saskaņā ar atkritumu apsaimniekošanas hierarhiju iespēju robežās atkārtoti izmanto būvniecības objektā uz vietas (tostarp aizbēršanas darbībām, kurās atkritumus izmanto citu materiālu aizstāšanai). Šo darbību kontrole ir paredzēta atbilstoši normatīvajiem aktiem par atkritumu apsaimniekošanu atbilstoši normatīvo aktu prasībām, tamdēļ tās uzraudzībai var netikt izvirzītas specifiskas prasības projekta īstenošanā.  (ii) Jau šobrīd, veicot zemes rakšanas darbus, iespēju robežās izņemtais/izraktais materiāls tiek izmantots atkārtoti jeb efektīvi, veidojot reljefa formas vai izmantojot kā daļu no būvķermeņa. Tiks rosināts melnzemi daļēji aizvietot ar no bioloģiski noārdāmiem atkritumiem veidotu kompostu, lai dabas resursus izmantotu efektīvi. Minētās darbības var tikt noteiktas kā projektu vērtēšanas kritēriji.  (iii) Attiecībā uz infrastruktūras izveidi tiks piemērots klimatnoturības princips, kas nozīmē, ka infrastruktūras kalpošanas laikam ir jābūt atbilstošam normatīvajos aktos noteiktajam laika periodam, tādējādi liekot izvēlēties tādus materiālus un risinājumus, kas nodrošina objekta ilgmūžību, kā arī izvērtējot to noturību dažādu klimata riska faktoru ietekmē. Dambju gadījumā infrastruktūras kalpošanas laiks ir 50 gadi. Zaļā publiskā iepirkuma principi tiks iekļauti SAM MKN un noteikti projektu vērtēšanas kritērijos gan kā obligāti, gan izvēles kritēriji atkarībā no spēkā esošā normatīvā regulējuma un atkarībā no tā, vai konkrētā iepirkuma priekšmets atbilst zaļā publiskā iepirkuma priekšmetam. |
| **Piesārņojuma novēršana un kontrole.**  Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? | **X** | Pasākumā netiek paredzētas darbības, kas būtiski palielinātu piesārņojošo vielu emisijas. Īstenojot pretplūdu pasākumus (kur attiecināms), plānota piesārņoto un potenciāli piesārņoto vietu aizsardzība no applūšanas, tādējādi samazinot vides piesārņojuma risku. Zaļās infrastruktūras risinājumu izmantošana projektos, ievērojot vielu aprites procesus gaisā, ūdenī un zemē, veicinās piesārņojuma samazināšanos un uztveršanu apkārtējā vidē. Būvniecības procesa laikā, ievērojot vides normatīvo aktu prasības, tiek veikti pasākumi trokšņa, putekļu un piesārņojošo vielu emisiju samazināšanai. Šajā punktā minēto darbību un procesu uzraudzībai var tikt noteikti projektu vērtēšanas kritēriji, nosacījumi vērtējami arī pret vispārējo atbilstību prasībām investīciju regulējošajos nosacījumos. |
| **Bioloģiskās daudzveidības un ekosistēmu aizsardzība un atjaunošana.**  Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? | **X** | Pasākuma paredzamā ietekme uz bioloģiskās daudzveidības un ekosistēmu aizsardzību ir nebūtiska saistībā ar pasākuma tiešajām un primārajām netiešajam sekām visā tā dzīves ciklā. Pasākuma ietvaros tiks īstenoti “zaļās infrastruktūras” risinājumi, vai arī kombinētās infrastruktūras izbūve, kas papildināta ar dabā balstītu risinājumu elementiem, tādejādi sekmējot bioloģiskās daudzveidības veicināšanu un dažādu ekosistēmu funkciju nodrošināšanu. Vienlaikus, tiks nodrošināts, ka būvniecības procesa laikā tiks ievērotas prasības par koku ciršanas aizliegumu putnu ligzdošanas periodā un nodrošināta esošo koku veselības stāvokļa aizsardzība, tai skaitā nekaitējot koku saknēm.  Plānotās investīcijas neparedz tiešu ietekmi uz ES nozīmes sugām un biotopiem un to aizsardzības stāvokli. Ir iespējama netieša pozitīva ietekme uz sugām un biotopiem, kā arī ekosistēmām, ja pretplūdu projektu īstenošanas laikā tiek novērsta piesārņojošo un potenciālo piesārņojošo vietu applūšana, kas ir saistīta ar *Natura* 2000 teritorijām. Tomēr gadījumos, ja projekta īstenošanas vai piegulošajā teritorijā ir sastopami ES nozīmes biotopi vai sugu atradnes, projekta iesniegumam ir jāpievieno sugu un biotopu aizsardzības jomā sertificēta eksperta atzinums, ka projekta darbību rezultātā netiks pasliktināts ES nozīmes biotopu un sugu stāvoklis (ja vien šāds izvērtējums nav veikts ietekmes uz vidi novērtējuma vai sākotnējā izvērtējuma laikā).  Tā kā potenciālie projekti var atrasties tuvumā *Natura 2000* vai īpaši aizsargājamām dabas teritorijām, pirms darbību īstenošanas veicams ietekmes uz vidi novērtējums atbilstoši normatīvajiem aktiem par ietekmes uz vidi novērtējumu projektu īstenošanā izpildot visas vides ietekmju novērtējumā ietvertās vides aizsardzības prasības – minētais nosacījums var tikt iekļauts projektu iesniegumu vērtēšanas kritēriju kopā. |

**2.1.3.3.pasākumam “Katastrofu risku mazināšanas pasākumi” (IeM)**

**Novērtējuma 1.daļa**

| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no principa “Nenodarīt būtisku kaitējumu” (NBK) viedokļa* | **JĀ** | **NĒ** | **Pamatojums, ja novērtējums ir “NĒ”** |
| --- | --- | --- | --- |
| **Klimata pārmaiņu mazināšana** |  | **X** | Pasākuma atbalstītajai darbībai ir paredzama nenozīmīga ietekme šo vides mērķi. |
| **Pielāgošanas klimata pārmaiņām** | **X** |  | Skatīt novērtējuma 2.daļu |
| **Ūdens un jūras resursu ilgtspējīga izmantošana un aizsardzība** |  | **X** | Pasākuma atbalstītajai darbībai ir paredzama nenozīmīga ietekme šo vides mērķi. |
| **Aprites ekonomika, tostarp atkritumu rašanās novēršana un pārstrāde** |  | **X** | Pasākums neradīs ievērojamu nepieciešamo resursu izmantošanas neefektivitāti un nepalielinās atkritumu rašanos. |
| **Piesārņojuma novēršana un to kontrole gaisā, ūdenī vai zemē** | **X** |  | Skatīt novērtējuma 2.daļu |
| **Bioloģiskās daudzveidības un ekosistēmu aizsardzība un atjaunošana** | **X** |  | Skatīt novērtējuma 2.daļu |

**Novērtējuma 2.daļa**

| **Jautājums** | **NĒ[[2]](#footnote-3)** | **Detalizēts izvērtējums (ja novērtējuma 1.daļā novērtējums ir “JĀ”)** |
| --- | --- | --- |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? | **X** | Skatīt novērtējuma 1.daļu |
| **Pielāgošanās klimata pārmaiņām.**  Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? | **X** | SAMP 2.1.3.3. ietvaros īstenojamie pasākumi neizraisīs negatīvu ietekmi uz pašreizējā klimata un gaidāmā nākotnes klimata radītajām negatīvajām ietekmēm uz pašu pasākumu, cilvēkiem, dabu vai aktīviem, kā arī neradīs negatīvu ietekmi uz pielāgošanās klimata pārmaiņām mērķu sasniegšanu, jo pasākumu ietvaros ir paredzēts ņemt vērā klimata pārmaiņu radītos potenciālos riskus, t.i. infrastruktūras projektos ar SAM MKN un projektu vērtēšanas kritērijiem tiks piemērots horizontālais princips "klimatdrošināšana", kura izpilde novērsīs potenciālos riskus un negatīvās ietekmes. Paredzams, ka pasākums nekaitēs, bet tieši veicinās pielāgošanās klimata pārmaiņām šādu iemeslu dēļ:  - Latvijā klimata pārmaiņu rezultātā mainīsies vairāki klimata parametri un pieaugs ekstremālu laikapstākļu biežums, tāpēc nepieciešams īstenot pielāgošanās klimata pārmaiņām pasākumus;  - Tiks veikti ieguldījumi tehniskās un aprīkojuma remonta bāzes būvniecībā, VUGD katastrofu pārvaldības tehniskās kapacitātes attīstībā un stiprināšanā, kas iederas 036. intervences jomā “Pasākumi saistībā ar pielāgošanos klimata pārmaiņām un ar klimatu saistīto risku novēršana un pārvaldība: ugunsgrēki (tostarp izpratnes veidošana, civilā aizsardzība un katastrofu pārvarēšanas sistēmas un infrastruktūras)”. Tāpat ieguldījumi paredzēti Ugunsdrošības un civilās aizsardzības koledžas 1. kārtas un papildu ugunsdzēsības depo būvniecībai.  VUGD katastrofu pārvaldības tehniskās kapacitātes attīstības un stiprināšanas rezultātā Latvijas civilās aizsardzības jomas infrastruktūra kļūs efektīvāka, jo tiks izmantots mūsdienu prasībām atbilstošs aprīkojums un inventārs, tiks veidota katastrofu zaudējumu informācijas sistēma, agrīnās brīdināšanas sistēma un drošības klases.  Ņemot vērā veicamo pasākumu dažādību, ir jāievēro veicamo darbību kompleksivitāte, lai nodrošinātu kopējā pasākuma pilnvērtīgu un optimālu ieviešanu. |
| **Ilgtspējīga ūdens un jūras resursu izmantošana un aizsardzība.**  Vai paredzams, ka pasākums kaitēs:  (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai  (ii) jūras ūdeņu labam vides stāvoklim? |  | Skatīt novērtējuma 1.daļu |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**.  Vai paredzams, ka pasākums:  (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? |  | Skatīt novērtējuma 1.daļu |
| **Piesārņojuma novēršana un kontrole.**  Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? | **X** | Pasākums neradīs ievērojamu piesārņojošo vielu emisiju pieaugumu gaisā, ūdenī vai zemē, mazinot piesārņojošo vielu, kas rodas meža vai savvaļas ugunsgrēku laikā, nokļūšanu atmosfērā. |
| **Bioloģiskās daudzveidības un ekosistēmu aizsardzība un atjaunošana.**  Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? | **X** | Pasākumam nebūs kaitīgas ietekmes uz bioloģisko daudzveidību un ekosistēmām, jo, stiprinot VUGD reaģēšanas spējas, tiks samazinātas klimata pārmaiņu radītās sekas, kas rada tiešu kaitējumu bioloģiskajai daudzveidībai. |

1. Atzīmējot “NĒ” novērtējuma 2.daļā tiek apliecināts, ka atbilde ir “NĒ”, un labās puses kolonnā sniegt pamatotu paskaidrojumu un pamatojumu, pamatojoties uz attiecīgajiem jautājumiem. [↑](#footnote-ref-2)
2. Atzīmējot “NĒ” novērtējuma 2.daļā tiek apliecināts, ka atbilde ir “NĒ”, un labās puses kolonnā sniegt pamatotu paskaidrojumu un pamatojumu, pamatojoties uz attiecīgajiem jautājumiem. [↑](#footnote-ref-3)